Γεώργιος Παπαγεωργίου (βιομήχανος)

Ο Γεώργιος Παπαγεωργίου (1883 - 1949) ήταν Έλληνας πολιτικός, κτηματίας και βιομήχανος.

 Βιογραφικά στοιχεία 

Ήταν γιος του κτηματία Στυλιανού Παπαγεωργίου από το Κατηχώρι Πηλίου. 

Ασχολήθηκε σε νεαρή ηλικία με τις οικογενειακές επιχειρήσεις και το 1905 ίδρυσε το πρώτο εργοστάσιο υφαντουργίας στο Βόλο, το οποίο λειτούργησε μέχρι το 1965. Το 1912 αγόρασε το άνω των 36.000 στρεμμάτων τσιφλίκι στη Μπάκραινα, στο οποίο οργάνωσε ένα πρότυπο αγρόκτημα εισάγοντας νέες μεθόδους καλλιέργειας αλλά και εγκαταλείποντας το κολληγικό σύστημα. Για μια περίοδο διευθυντής του κτήματός του ήταν ο Επαμεινώνδας Κυπριάδης. Το 1920 ίδρυσε τη «Μακεδονική Γεωργική Εταιρεία» μέσω της οποίας αγόρασε σημαντικές εκτάσεις στη Μακεδονία, τη Θράκη και τη Μικρά Ασία. Τον επόμενο χρόνο συμμετείχε στην ίδρυση της Τράπεζας της Θεσσαλίας, η οποία χρεοκόπησε το 1930. Επίσης συμμετείχε στις εταιρείες «Ανώνυμος Εταιρεία Θαλασσίων Έργων ΕΡΘΑ» και «Εταιρεία Σιδηροδρόμων Πειραιώς- Αθηνών-Πελοποννήσου» (ΣΠΑΠ).Αφιέρωμα στον Παπαγεωργίου, από την εφημερίδα "Ημερησία"

Εξελέγη βουλευτής Βόλου στις εκλογές του 1923.Βουλή των Ελλήνων, Μητρώον Πληρεξουσίων, Γερουσιαστών και Βουλευτών. 1822-1935, Αθήνα 1986, σελ. 258 - 259 

 Παραπομπές 

Κατηγορία:Βουλευτές Βόλου